ร้านนี้เป็นร้านอาหารริมน้ำอีกร้านนึงที่เราว่าน่านั่งมาก บรรยากาศดี อาหารอร่อย ราคาก็ไม่แพง ร้านี้มีทั้งอาหารไทยและอาหารฝรั่งเลยนะคะ เราชอบกินทั้งสองแบบเลย แล้วแต่อารมณ์มากกว่าว่าวันไหนอยากกินอะไร 

ร้านนี้คนเยอะตลอดนะคะ ถ้าเอาชัวร์แนะนำให้จองค่ะ จะได้ไม่ไปเก้อ ร้านมีทั้งหมดสามชั้นนะคะ ชั้นแรกกับชั้นที่สองเป็นส่วนของร้านอาหาร ส่วนชั้นที่สามเป็นส่วนของบาร์ค่ะ 

ส่วนใหญ่เรานั่งชั้นสองนะ เพราะเป็นแบบเอ้าท์ดอร์ วิวสวยมาก เห็นพระปรางค์วัดอรุณฯ ใกล้ๆแบบเต็มๆตาเลยค่ะ สวยมาก 

วันนี้เน้นเป็นอาหารฝรั่งบ้างแล้วกัน เปลี่ยนบ้าง ส่วนมากเวลาเรามากินร้านนี้ เราชอบสั่งอาหารไทยมากกว่า 

เราสั่งขนมปังกระเทียมมากินเล่น อร่อยดีค่ะ ขนมปังขอบกรอบ ตัวขนมปังนุ่ม หอเนยกับกระเทียมมาก รสชาติเค็มนิดๆ 

ถัดมาเป็นจานหลัก เราสั่งเฟตตูซินีไส้กรอกอิตาเลี่ยน อร่อยค่ะเป็นเฟตตูซินีไส้กรอกอิตาเลี่ยนที่ไม่เลี่ยนเลย รสชาติดี แล้วก็ไม่ได้หนักท้องเกินไป ไส้กรอกอร่อย หั่นมาชิ้นใหญ่ดีค่ะ 

อีกจานนึงเป็นสเต็กปลาแซลมอนเสิร์ฟมาพร้อมกับหอยแมลงภู่นิวซีแลนด์ตัวใหญ่ ราดซอสแบบครีมๆให้ความรู้สึกนุ่มละมุนลิ้นดีค่ะ 

จานสุดท้ายเป็น หอยหวานอบชีสผักโขม จานนี้เป็นเมนูแนะนำของทางร้านด้วย อร่อยจริงๆค่ะ หอยไม่แข็ง ไม่เหนียว นุ่มดี ชีสเยอะๆเยิ้มๆ อร่อยมากค่ะ 

ปิดท้ายที่ของหวาน เป็นพุดดิ้งนมสด ข้างบนเป็นแก้วมังกร พุดดิ้งเนื้อเนียน กินกับแก้วมังกร สดชื่นดีค่ะ 

ร้านนี้อร่อยนะคะ บรรยากาศดีมากด้วย แนะนำเลย ราคาก็ไม่แพงหรอกค่ะ ตามมาตรฐานแหละ ใครอยากลองเปลี่ยนบรรยากาศมากินข้าวริมน้ำก็ลองมาที่นี่ดูนะคะ